شادی شدہ زانی کی سزا
بندر اور سور بنائے جانے کو تو اتمام حجت کے بعد سزا کہا جا سکتا ہے، اس کی نوعیت ایسی نہیں کہ تورات میں لکھ دیا گیا ہو کہ حیلہ سازی کرنے والوں کو یہ سزا دی جائے گی۔ مگر شادی شدہ زانی کی سزا تو باقی جرائم کی سزا کی طرح تورات میں درج ہے جو اسرائیلی سلسلہ نبوت ختم ہونے کے بعد بھی آج کے یہود پر لاگو قوانین میں شامل ہے، جن پر کوئی اتمام حجت نہیں ہو رہا۔اور اگر یہ کہا جائے کہ محمد صلی اللہ علیہ وسلم کے دور کے لوگوں پر چونکہ اتمام حجت ہو گیا تھا اس لیے انہیں مختلف سزا ملی تو اس بات کو ویسی ہی صراحت کے ساتھ بیان ہونا چاہیے تھا جیسے سورہ توبہ میں سزا کا اعلان کرتے ہوئے ہوا۔۔۔ محض مفروضے کے بنیاد پر تو یہ نہیں مانا جاسکتا۔۔اور آخر میں جو بڑا سوال ہے وہ یہ ہے کہ نبی نے یہودی کو سنگسار کر کے خود اللہ کے حکم کے خلاف عمل کیوں کیا؟